Lisa 2

13.02.2019 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/19/0340-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU
nr 1-13/19/0340-1 MUUTMINE**

**15.08.2023**

**Transpordiamet** (Maanteeameti õigusjärglane[[1]](#footnote-2)), registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**SALOME TARTU AKTSIASELTS**, registrikoodiga 10124298, aadressiga Võru tn 242, 51013 Tartu (edaspidi „**Teostaja“**), mida esindab juhatuse liige Jaanus Sarapuu, kes tegutseb põhikirja alusel,

vahel on sõlmitud 13.02.2019 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/19/0340-1 (edaspidi „**Leping“**).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 10.08.2023 numbriga 11.2-7/23/20982-1) Lepingu punkti 2.2. muutmiseks. Teostaja soovib Lepingu punktist 2.2. eemaldada õiguse teostada Ülevaatust OPEL sõidukitele ning lisada õiguse teostada Ülevaatust M1, N1 kategooria CITROEN, M1, N1 kategooria CITROEN DANGEL ja M1, N1 kategooria PEUGEOT DANGEL sõidukitele.;
4. 26.03.2020 muudatuse punktiga 1. muudeti Lepingu punkti 2.2. sõnastust järgmiselt: „*Teostaja võib teostada Ülevaatust esmakordselt kasutusele võetavatele M1- ja N1-kategooria KIA, M1- ja N1-kategooria OPEL, M1- ja N1-kategooria PEUGEOT ning O1- ja O2-kategooria TIKI sõidukitele (edaspidi „****Sõiduk****”).*“;
5. Lepingu punktis 11.1. on märgitud: „*Maanteeameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251.*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele M1- ja N1-kategooria KIA, M1- ja N1-kategooria PEUGEOT, M1- ja N1-kategooria PEUGEOT DANGEL, M1- ja N1-kategooria CITROEN, M1- ja N1-kategooria CITROEN DANGEL ning O1- ja O2-kategooria TIKI sõidukitele (edaspidi „**Sõiduk**“).“.

1. Muuta Lepingu punkti 11.1. ning sõnastada see uues redaktsioonis alljärgnevalt:

„11.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Lepingu muudatuse jõustumisest muutub kehtetuks 26.03.2020 sõlmitud Lepingu nr 1-13/19/0340-1 lisa 1.
3. 13.02.2019 sõlmitud Lepingu nr 1-13/19/0340-1 juures on üks kehtiv lisa, mis on käesolev lisa 2.
4. Poolte rekvisiidid ja allkirjad:

 **Transpordiamet** **SALOME TARTU AKTSIASELTS**

 Registrikood: 70001490 Registrikood: 10124298

 Asukoht: Valge 4 Asukoht: Võru tn 242

 11413 Tallinn 51013 Tartu

 Telefon: +372 620 1200 Telefon: +372 730 2852
E-post: info@transpordiamet.ee E-post: jaanus.sarapuu@salome.ee

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 */digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)